Kodfišas (sala)
Kodfišo sala (angl. Codfish Island) – nedidelė sala, priklausanti Naujajai Zelandijai. Jos plotas – 13,96 km². Sala 3 km nutolusi nuo didesnės Stiuarto salos. Aukščiausias salos taškas siekia 250 m virš jūros lygio. Salos pavadinimas kilo nuo mėlynosios menkės. Turistams salą aplankyti leidžiama tik su specialiu leidimu. Retoms ir labai pažeidžiamoms rūšims apsaugoti nuo išnykimo, 1987 m. į salą buvo pradėtos introdukuoti retos kakapo (Strigops habroptilus), taip pat Anas nesiotis ir geltongalvės mohua (Mohoua ochrocephala) rūšys, kurioms didelę žalą daro į Naująją Zelandiją patekusios invazinės žiurkės (Rattus) ir introdukuoti oposumai (Didelphimorphia) bei šermuonėliai (Mustela erminea), kurių šioje saloje nėra.